“માં” –ફક્ત એક જ અક્ષર! જેમા કોઇપણ વ્યક્તિ, સ્ત્રી-પુરુષના સઘળા જીવનનો સમાવેશ થઇ જાય છે, જ્યાથી તેની શરૂઆત થાય છે. આ એક એવો અક્ષર છે જે બોલતા જ બોલનાર ખુશી પામે છે અને સાંભળનાર (સ્ત્રી), જે પ્રેમનો સાગર છે તે પણ એક અનોખો આનંદ પામે છે. આ એક જ અક્ષર એવો છે જે બાળક જન્મ્યા બાદ કોઇપણ જાતના શિક્ષણ વિના બોલે છે. બાળક પોતાના જીવનના શરૂઆતના 5-7 વર્ષ સુધી સવારે ઊઠ્યા બાદ જે પહેલો શબ્દ બોલે તે પણ “માં” જ છે.